recursal/SuperWikiNEXT-32B huggingface dataset:
**অ্যাসগার্ডিয়া** একটি প্রস্তাবিত জাতিসত্ত্বা যার অবস্থান হবে মহাশূন্যে। এটি ভিয়েনায় অবস্থিত অ্যারোস্পেস ইন্টারন্যাশনাল রিসার্চ সেন্টার-এর একটি উদ্যোগ।

অ্যাসগার্ডিয়ার ঘোষণা দেয়া হয় ১২ অক্টবর, ২০১৬ তে। এর স্বপ্নদ্রষ্টা ইগর আশুরবেলি একজন খ্যাতনামা বিজ্ঞানী, অ্যারোস্পেস ইন্টারন্যাশনাল রিসার্চ সেন্টারের প্রতিষ্ঠাতা এবং ইউনেস্কো-এর মহাকাশ বিজ্ঞান কমিটির সভাপতি।

অ্যাসগার্ডিয়ার উদ্যোক্তারা বর্তমানে জাতিসংঘের কাছ থেকে রাষ্ট্র হিসেবে স্বীকৃতি পাওয়ার লক্ষ্যে কাজ করছে এবং ওয়েব সাইটের মাধ্যমে নাগরিকত্বের নিবন্ধের জন্য আগ্রহীদের অনুরোধ করেছে। বর্তমানে ওয়েবসাইটে অ্যাসগার্ডিয়ার জাতীয় পতাকা,প্রতীক ও জাতীয় সংগীতের জন্য প্রতিযোগিতা চালু আছে। ৮ নভেম্বর, ২০১৬ থেকে পতাকার নকশার জন্য ভোটগ্রহণ শুরু হয়েছে সেই সাথে নতুন নকশা গ্রহণের কার্যক্রমও চালু আছে।

তথ্যসূত্র
---------

1. 1 2  "Asgardia.Anthem"। Asgardia। ১৯ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১৬।
2. ↑  "Asgardia"। Asgardia। ৩১ অক্টোবর ২০১৬।
3. ↑  "Asgardia.Flag"। Asgardia। ১৯ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১৬।
4. ↑  "Asgardia.Insignia"। Asgardia। ১৯ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১৬।
5. ↑  "Flag Concepts"। Asgardia। ৯ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০১৬।
আইম্যাক্স লোগো

**আইম্যাক্স** হলো উচ্চ-রেজল্যুশন ক্যামেরা, চলচ্চিত্র বিন্যাস, চলচ্চিত্র প্রক্ষেপণ যন্ত্র এবং থিয়েটারের জন্য একটি পদ্ধতি যা একটি লম্বা দৃষ্টিপাত অনুপাত ও স্টেডিয়াম আসনবিন্যাসের সাথে খুবই লম্বা পর্দা প্রদর্শন করার জন্য পরিচিত। গ্র্যাম ফার্গাসন, রোমান ক্রটর, রবার্ট কার এবং উইলিয়াম সি. শ ছিলেন মাল্টিস্ক্রিন কোপারেশন, লিমিটেড-এর প্রতিষ্ঠাতা, যা পরবর্তীতে আইম্যাক্স কোপারেশন (১৯৬৭ সালের সেপ্টেম্বরে প্রতিষ্ঠিত) হিসেবে পরিচিত হবে, এবং কানাডায় ১৯৬০-এর দশকের শেষের দিকে এবং ১৯৭০-এর দশকের প্রথম দিকে তারা প্রথম আইম্যাক্স চলচ্চিত্র প্রক্ষেপণ বিন্যাস গড়ে তুলেন। প্রচলিত প্রক্ষেপণ যন্ত্র থেকে আলাদা, এই পদ্ধতির যন্ত্রগুলি চলচ্চিত্রটিকে অনুভূমিকভাবে চলতে দেয় যাতে প্রতিবিম্বের প্রস্থটি চলচ্চিত্রের প্রস্থ থেকে বড় হয়। যখন আইম্যাক্স চালু করা হয়, চালু-চলচ্চিত্রের অভিজ্ঞতা বৈপ্লবিক পরিবর্তন ছিল।

তথ্যসূত্র
---------

বহিঃসংযোগ
---------


উইকিমিডিয়া কমন্সে **আইম্যাক্স চলচ্চিত্র** সংক্রান্ত মিডিয়া রয়েছে।

* আইম্যাক্স.কম, প্রাতিষ্ঠানিক ওয়েবসাইট
* বিস্তৃত বিন্যাস, Describes the differences between the three different "large-format" or "giant-screen" formats, the IMAX Digital format, and the conventional formats.
* IMAX Soundtracks Database, IMAX Soundtracks Database
* YouTube videos explaining the theater operation and maintenance processes of threading & playing a 70mm IMAX film, building a film ( alt) by splicing together 40 reels shipped in 7 boxes making one feature-length film 9 miles long weighing 1,200 pounds, and replacing the projector's xenon lamp ($5600 bulb cost).
**অ্যাসিরীয় জাতি** হল পশ্চিম এশিয়ার একটি ভৌগোলিক অঞ্চল আসিরীয়ার একটি আদিবাসী জাতিগোষ্ঠী।[নোট 1] আধুনিক অ্যাসিরীয়রা তাদের প্রাচীন সমকক্ষ আক্কাদ ও সুমেরের প্রাচীন আদিবাসী মেসোপটেমিয়ানদের থেকে এসেছে, যারা প্রথম উত্তর মেসোপটেমিয়ায় (আধুনিক ইরাক) সভ্যতা গড়ে তুলেছিল যা খ্রিস্টপূর্ব ২৬০০ সালে অ্যাসিরিয়ায় পরিণত হবে। প্রায় ১০০০ খ্রিস্টপূর্বাব্দ থেকে অ্যাসিরীয়রা নব্য-আরামীয় শাখার একটি সেমিটীয় ভাষা সুরেতের উপভাষায় কথা বলে আসছে। [৫৪][৫৫] আধুনিক অ্যাসিরিয়রা ধর্মীয়, ভৌগলিক ও উপজাতীয় পরিচয়ের জন্য সাংস্কৃতিকভাবে সিরিয়াক, [নোট 2] ক্যালডীয়, [নোট 3] বা আরামীয় [নোট 4] হিসাবে স্ব-পরিচয় দিতে পারে। [৬০][৬১]

অ্যাসিরীয়রা প্রায় একচেটিয়াভাবে খ্রিস্টান ধর্মাবলম্বী, [৬২] বেশিরভাগই খ্রিস্টান ধর্মের পূর্ব ও পশ্চিম সিরিয়াক ধর্মীয় রীতিনীতি মেনে চলে। [63][50] পূর্ব সিরিয়াক আচার গঠনকারী গির্জাগুলির মধ্যে ক্যালডীয় ক্যাথলিক চার্চ, পূর্বের অ্যাসিরীয়রা চার্চ ও পূর্বের প্রাচীন চার্চ রয়েছে, যেখানে পশ্চিম সিরিয়াক রীতির গীর্জাগুলি হল সিরিয়াক অর্থোডক্স চার্চ ও সিরিয়াক ক্যাথলিক চার্চ। উভয় আচার তাদের উপাসনামূলক ভাষা হিসাবে ধ্রুপদী সিরিয়াক ব্যবহার করে।

পৈতৃক আদিবাসী ভূমি যেগুলি অ্যাসিরীয় আবাসভূমি গঠন করে তা হল প্রাচীন মেসোপটেমিয়া, একটি অঞ্চল যা বর্তমানে আধুনিক ইরাক, দক্ষিণ-পূর্ব তুরস্ক, উত্তর-পশ্চিম ইরান এবং উত্তর-পূর্ব সিরিয়ার মধ্যে বিভক্ত। আধুনিক অ্যাসিরীয়দের বেশিরভাগ উত্তর আমেরিকা, লেভান্ট, অস্ট্রেলিয়া, ইউরোপ, রাশিয়া ও ককেশাস সহ বিশ্বের অন্যান্য অঞ্চলে চলে গেছে।

ইসলামিক স্টেটের উত্থান এবং সন্ত্রাসী গোষ্ঠীর দ্বারা অ্যাসিরীয় আবাসভূমির বেশিরভাগ অংশ দখল করার পরে, আসিরীয় বাস্তুচ্যুতির আরেকটি বড় ঢেউ সংঘটিত হয়েছিল। ইসলামিক স্টেটকে খাবুর নদী উপত্যকার অ্যাসিরীয় গ্রাম ও সিরিয়ার আল-হাসাকাহ শহরের পার্শ্ববর্তী এলাকা থেকে ২০১৫ সালের মধ্যে ও ইরাকের নিনেভেহ সমভূমি থেকে ২০১৭ সালের মধ্যে বিতাড়িত করা হয়েছিল। নিনেভ প্লেইন প্রোটেকশন ইউনিট ২০১৪ সালে গঠন করা হয়েছিল এবং অনেক অ্যাসিরীয় আত্মরক্ষার জন্য বাহিনীতে যোগ দিয়েছিল। সংগঠনটি পরে ইরাকি সশস্ত্র বাহিনীর অংশ হয়ে ওঠেছিল এবং ইরাকের যুদ্ধের সময় ইসলামিক স্টেটের দখলে থাকা এলাকাগুলিকে মুক্ত করতে গুরুত্বপূর্ণ ভূমিকা পালন করেছিল। [68]

টীকা
----


1. ↑  আসিরীয়রা, মধ্যপ্রাচ্যের আদিবাসী হিসেবে।

তথ্যসূত্র
---------

1. ↑  Nisan 2002, পৃ. 180।
2. ↑  Laing-Marshall 2005, পৃ. 149-150।
3. ↑  Wolk 2008, পৃ. 107-109।
4. ↑  Hanish 2015, পৃ. 517।
5. ↑  Kramer, Samuel Noah (১৯৮৮)। *In the world of Sumer: an autobiography*। Detroit: Wayne State University Press। আইএসবিএন 0-8143-2121-6। ওসিএলসি 17726815। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  A. Leo Oppenheim (১৯৬৪)। *Ancient Mesopotamia* (পিডিএফ)। The University of Chicago Press। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. ↑  Novák, Vilém; Perfilieva, Irina; Dvořák, Antonín (২০১৬-০৩-২৮)। *Insight into Fuzzy Modeling*। আইএসবিএন 9781119193210। ডিওআই:10.1002/9781119193210। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**অজয় বসু**  (ইংরেজি: Ajoy Basu) (৩ অক্টোবর, ১৯২০ ― ১০ ফেব্রুয়ারি, ২০০৪) ছিলেন প্রখ্যাত বাঙালি ক্রীড়া সাংবাদিক, সম্পাদক ও বাংলা ক্রীড়া ধারাভাষ্যকার। 
তিনি বাংলা ধারাভাষ্যের অন্যতম পথিকৃৎ। সংযমী বাচনভঙ্গি, শব্দচয়ন ও সর্বোপরি তাঁর জাদুমাখা কণ্ঠস্বরের জন্য তিনি আজ কিংবদন্তি।

জন্ম ও শিক্ষা জীবন
------------------

অজয় বসুর জন্ম ১৯২০ খ্রিস্টাব্দের ৩রা অক্টোবর বৃটিশ ভারতের কলকাতার চোরবাগানে। পড়াশোনাও কলকাতায়।  স্কটিশ চার্চ কলেজিয়েট স্কুল ও স্কটিশ চার্চ কলেজে। এখানে তাঁর সহপাঠী ছিলেন কিংবদন্তি সঙ্গীতশিল্পী মান্না দে। খেলাধুলা ভালবাসতেন। তিনি কলকাতার স্পোর্টিং ইউনিয়নের হয়ে ফুটবল আর ক্রিকেট দুটোই খেলেছেন।

কর্মজীবন
--------

কর্মজীবন শুরু করেন অধুনালুপ্ত যুগান্তর সংবাদপত্রে প্রথমে বিজ্ঞাপন বিভাগে এবং তারপর ক্রীড়া বিভাগে। শঙ্করবিজয় মিত্র অবসর নিলে তিনি সংবাদপত্রের ক্রীড়া সম্পাদক হন।

১৯৫৭ খ্রিস্টাব্দে  আকাশবাণী কলকাতা বেতার কেন্দ্রে প্রথম ফুটবলের ধারাবিবরণী দিতে শুরু করেন। বাংলা ভাষার উপর অসাধারণ দখল ছিল তাঁর। আর ছিল সর্বদা মজুত করা শব্দ-ভাণ্ডার ও তার সঠিক প্রয়োগ। শব্দ উচ্চারণে ছিল তাঁর চূড়ান্ত সতর্কতা। গল্পের মতো করে প্রাণবন্ত ভাবে, প্রাঞ্জল ভাবে স্বকীয় ভঙ্গিতে ধারাভাষ্য দিতেন। ফুটবল, ক্রিকেট খেলা সহ বারো ধরনের খেলার ধারাভাষ্য দিয়েছেন। 
শুধু আকাশবাণীতে নয়, দূরদর্শনেও খেলার বাংলা ধারাবিবরণীর প্রথম ধারাভাষ্যকার ছিলেন তিনি। তবে রেডিয়োতেই ধারাভাষ্য দিতে বেশি পছন্দ করতেন। দূরদর্শনে যদি ধারাভাষ্য দিতে অন্য কেউ থাকতেন, আর তিনি যদি ধারাবিবরণী রেড়িয়োয় দিচ্ছেন এমন হত,তাহলে দূরদর্শনে খেলা দেখার সময় দর্শকদের মধ্যে অনেকেই দূরদর্শনের ধারাবিবরণী মিউট বা নিঃশব্দ করে রেডিয়োতে তাঁর ধারাভাষ্য শুনতেন। এমনই ছিল তার ধারাভাষ্যের প্রতি বাংলার দর্শককুলের আকর্ষণ।

আশির দশকের গোড়ার দিকে তিনি কলকাতা বিশ্ববিদ্যালয়ের সাংবাদিকতা বিভাগে অধ্যাপনাতেও যোগ দিয়েছিলেন।

শাস্ত্রীয় সঙ্গীতের অনুরাগী অজয় বসু রবিশংকরের সেতার, বিসমিল্লার সানাই, মান্না দে আর বড়ে গুলাম আলির গান শুনতে ভালবাসতেন।

জীবনাবসান
---------

কিন্তু পরিতাপের বিষয় এই যে, ব্যারিটোন কণ্ঠস্বরের অধিকারী বাংলা ক্রীড়া ধারাভাষ্যের কিংবদন্তি ব্যক্তিত্ব শেষ জীবনে বাকরুদ্ধ অবস্থায় ছিলেন। যাঁর কণ্ঠ বাঙালিকে মন্ত্রমুগ্ধ করত, বেতার ভাষ্যে খেলার মাঠের জীবন্ত ছবি শ্রোতারা দেখতে পেতেন, তিনি কথা বলতে পারতেন না। কৃত্রিম শ্বাস–প্রশ্বাসের জন্য চিকিৎসকরা অজয়বাবুর গলায় ছিদ্র তৈরি করেছিলেন। বন্ধ হয়েগিয়েছিল কথা বলা। লিখে মনের ভাব প্রকাশ করতেন। জীবনের শেষদিনগুলি কেটেছে অসহায়তার মধ্য দিয়ে, কষ্ট সহ্য করে।  ২০০৪ খ্রিস্টাব্দের ১০ ফেব্রুয়ারি ৮৩ বৎসর বয়সে অজয় বসু কলকাতায় প্রয়াত হন।

উত্তরাধিকার
-----------

বাংলার কিংবদন্তি ক্রীড়াভাষ্যকার অজয় বসুর জন্ম শতবর্ষে তাঁর স্মরণে  আকাশবাণী কলকাতা ২০২০ খ্রিস্টাব্দের ১১ ই অক্টোবর ― *বেতারের অজেয় কণ্ঠ*  শীর্ষক এক তথ্য সংবলিত আলেখ্য প্রচার করে।

তথ্যসূত্র
---------

1. 1 2 3  "জন্মশতবর্ষে আকাশবাণী কলকাতা প্রচারিত - 'বেতারের অজেয় কণ্ঠ'(ইউটিউবে উপলব্ধ)"। ২০২০-১০-১১।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
2. ↑  "শতবর্ষে ধারাভাষ্যকার"। *আনন্দবাজার পত্রিকা*। সংগ্রহের তারিখ ৯ নভেম্বর ২০২০।
3. 1 2 3  "কণ্ঠের জাদুকর অজয় বসু, জন্মশতবর্ষে তবু বিস্মরণেই"। ২০২১-১০-০৩ তারিখে মূল থেকে আর্কাইভ করা। সংগ্রহের তারিখ ২০২১-১০-০২।
4. ↑  "অজয় বসু বাংলা ধারাভাষ্যে 'উত্তম কুমার'"। সংগ্রহের তারিখ ২০২১-১০-০২।
**অজিত চট্টোপাধ্যায়** (১১ মে ১৯২১ - ১৭ ফেব্রুয়ারি ১৯৯৩) ছিলেন একজন ভারতীয় বাঙালি গায়ক, মঞ্চ ও চলচ্চিত্রাভিনেতা। অসামান্য হাস্যকৌতূকাভিনেতা ছিলেন তিনি।  জহর রায় ও ভানু বন্দ্যোপাধ্যায় এবং অজিত চট্টোপাধ্যায় এই তিনজনে সেসময়ে কৌতুক অভিনয়ে এক নতুন ধারা এনেছিলেন।

জীবনী
-----

অজিত চট্টোপাধ্যায় ১৯২১ খ্রিস্টাব্দের ১১ মে  ব্রিটিশ ভারতের কলকাতায় জন্মগ্রহণ করেন। পিতা ছিলেন সতীশচন্দ্র চট্টোপাধ্যায়। সঙ্গীতাচার্য ভীষ্মদেব চট্টোপাধ্যায় ছিলেন তার মাসতুতো দাদা, যিনি অজিতকে প্রথম সেকালের প্রখ্যাত ক্যারিকেচারিস্ট ননী দাশগুপ্তের সঙ্গে পরিচয় করিয়ে দেনএবং তার কাছে হাস্যকৌতুক শিক্ষার ব্যবস্থা হয়। বেতারের আদিযুগে ৩০-এর দশকে "মাস্টার অজিত" নামে কিশোর অবস্থায় তবলাশিল্পী ও অভিনেতা হিসাবে অনুষ্ঠান শুরু করেন। তবে মতান্তরের কারণে তিনি  দূরদর্শনের কোন অনুষ্ঠানে অংশগ্রহণ করেন নি। ১৯৫৪ খ্রিস্টাব্দের ২ অক্টোবর *রঙমহল*-এ "উল্কা" নাটকে *লিংফু*-র ভূমিকায় প্রথম মঞ্চাবতরণ। তিনি 'রঙমহল' থিয়েটারে দীর্ঘ পঁচিশ বছর যুক্ত থেকে বহু নাটকে অভিনয় করেছেন। 'এক পেয়ালা কফি' নাটকে বিকৃতদেহী চরিত্রে তার অভিনয় ছিল উল্লেখযোগ্য। ১৯৭৯ খ্রিস্টাব্দে রঙমহলে শেষ অভিনয় করেন *জয় মা কালী বোডিং* নাটকে মেসের ঠাকুরের চরিত্রে। *রঙমহল* থিয়েটারের শিল্পী ও কর্মীদের সমবায় সংস্থার তিনি সক্রিয় কর্মী ছিলেন। বিখ্যাত কৌতুক ও চরিত্র অভিনেতা  জহর রায়কে তিনিই পাটনা থেকে কলকাতার রঙ্গজগতে নিয়ে আসেন। অজিত চট্টোপাধ্যায়  হেমন্ত মুখোপাধ্যায়ের অভিন্নহৃদয়ের বন্ধু ছিলেন। কখনো তারা কাছ ছাড়া হন নি।  অজস্র ছায়াছবিতে তিনি অভিনয় করেছেন এবং কৌতুকপ্রধান চরিত্রে তার অভিনয় ছিল অত্যন্ত প্রশংসনীয়। তার শেষ অভিনীত ছায়াছবি ছিল ১৯৮৫ খ্রিস্টাব্দে মুক্তিপ্রাপ্ত ছবি*হুলুস্থুলু*।

অভিনীত চলচ্চিত্র সমূহ—
* *রাজনটী বসন্তসেনা* (১৯৩৪)
* *প্রিয়তমা*
* *চাটুজ্যে-বাঁড়ুজ্যে*
* *মিস্ প্রিয়ংবদা*
* *সাত নম্বর বাড়ী*
* *সাড়ে চুয়াত্তর*
* *ভগবান শ্রীকৃষ্ণ চৈতন্য*
* *সাহেব বিবি গোলাম*
* *ঢুলী*
* *লুকোচুরি*
* *দীপ জ্বেলে যাই*
* *হংসরাজ*

অভিনীত নাটক—
* *উল্কা*
* *শতবর্ষ আগে*
* *শেষলগ্ন*
* *নহবত*
* *কবি*
* *আমি মন্ত্রী হব*
* *মায়ামৃগ*
* *এক পেয়ালা কফি*
* *এক মুঠো আকাশ*
* *সাহেব বিবি গোলাম*
* *আদর্শ হিন্দু হোটেল*
* *উত্তরণ*
* *ছায়া নাটিকা*
* *নন্দা*
* *তথাস্তু*
* *অতএব*

অজিত চট্টোপাধ্যায় ১৯৯৩ খ্রিস্টাব্দের ১৭ ফেব্রুয়ারি কলকাতায় প্রয়াত হন।

তথ্যসূত্র
---------

1. 1 2 3  "অজিত চট্টোপাধ্যায়"। সংগ্রহের তারিখ ২০২৩-০২-১৭।
2. 1 2 3   অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৪, আইএসবিএন ৯৭৮-৮১-৭৯৫৫-২৯২-৬
3. 1 2 3  অভীক চট্টোপাধ্যায়, সম্পাদক (২০১৯)। *হেমন্ত মুখোপাধ্যায় -আনন্দধারা*। সপ্তর্ষি প্রকাশন, কলকাতা। পৃষ্ঠা ৯৪। আইএসবিএন 978-93-8270-654-0।
**আইযুল্লাহ ইবনে উবাইদুল্লাহ ইবনে আমর** (মৃত্যু- ৮০ হিজরি) মুহাম্মাদের একজন সাহাবা । তিনি **ইয়াযুল্লাহ** নামেও পরিচিত ছিলেন।

জন্ম ও বংশ পরিচয়
-----------------

৯ম হিজরিতে হুনায়ন যুদ্ধের দিন তিনি জন্মগ্রহণ করেন। তার পিতার নাম **উবাইদুল্লাহ ইবনে আমর।**

হাদিস বর্ণনা
------------

**আইযুল্লাহ ইবনে উবাইদুল্লাহ** বিদ্বান সাহাবাদের মধ্যে অন্যতম ছিলেন। তিনি সিরিয়ায় অবস্থানকালে আবু দারদা আনসারী এর পরেই বিদ্বান ব্যক্তি ছিলেন।

*তিনি যাদের থেকে হাদিস বর্ণনা করেছেনঃ*

* উমর ইবনুল খাত্তাব
* মুয়াজ ইবনে জাবাল
* আবু দারদা
* উবাদা ইবনুস সামিত
* বিলাল ইবনে রাবাহ
* আবু যারর,
* আওন ইবনে মালিক
* হুযায়ফা ইবনুল ইয়ামান
* সাওবান ইবনে নাজদাহ
* মুয়াবিয়া প্রমুখ সাহাবা থেকে হাদিস বর্ণনা করেছেন।

*এবং আইযুল্লাহ ইবনে উবায়দুল্লাহ থেকে যারা হাদিস বর্ণনা করেছেনঃ*

* ইমাম যুহরী,
* রাবিয়া ইবনে যায়িদ
* বিশর ইবনে আবদুল্লাহ
* আবু হাযিম ইবনে দিনার
* মাকহুল প্রমুখ তাবেয়ী তার থেকে হাদিস বর্ণনা করেছেন।

মৃত্যু
------

আইযুল্লাহ ইবনে উবায়দুল্লাহ ৮০ হিজরিতে মৃত্যুবরণ করেন।

তথ্যসূত্র
---------

1. 1 2 3  *ইসলামী বিশ্বকোষ ১ম খণ্ড- (৫৯/৮০৬)*।
2. ↑  *[ইবনুল আসির, উসদুল গাবা, তেহরান ৩য় খণ্ড- ৯৯ পৃষ্ঠা]*।
3. ↑  *[ ইবনে হাজার আল আসকালানি, আল ইসাবা ৩য় খণ্ড- হাদিস নং ৬১৫৭ ]*।
**জেরুসালেম দূতাবাস আইন ১৯৯৫** যুক্তরাষ্ট্রের একটি সার্বজনীন আইন,যা রিপাবলিকান বিপ্লবের পর, ২৩শে অক্টোবর ১৯৯৫ ১০৪তম কংগ্রেস কর্তৃক জারি করা হয়। প্রস্তাবিত এই আইন সেনেট(৯৩-৫) এবং দ্যা হাউজ (৩৭৪-৩৭) দ্বারা গৃহীত হয় । আইনটি ৮ই নভেম্বর, ১৯৯৫ এ রাষ্ট্রপতির স্বাক্ষর ব্যতীতই জারি করা হয়।

এই আইন জেরুসালেমকে ইসরাইলের রাজধানী হিসেবে এবং জেরুসালেমকে একটি অবিভক্ত শহর হিসেবে থাকার স্বীকৃতি প্রদান করে। এর উদ্দেশ্য ছিল ৩১শে মে,১৯৯৯ এর মধ্যে ইজরায়েলের মার্কিন দূতাবাস বর্তমান স্থান হতে তেল আবিবে স্থানান্তরের জন্য তহবিল বাতিল করা । এই পরিপ্রেক্ষিতে,১৯৯৯ অর্থবছরে স্টেট ডিপার্টমেন্ট কর্তৃক বরাদ্দকৃত তহবিলের ৫০ শতাংশ জেরুসালেমে যুক্তরাষ্ট্রের দূতাবাস প্রতিষ্ঠার আগে পর্যন্ত স্থগিত করে রাখা হয় "বিদেশে ভবন অধিগ্রহণ ও রক্ষণাবেক্ষণ" এর উদ্দেশ্যে । জেরুসালেম ইজরায়েল কর্তৃক ঘোষণাকৃত রাজধানী হলেও, ইজরায়েল-ফিলিস্তিন সংঘাতের কারণে আন্তর্জাতিকমহল দ্বারা স্বীকৃত নয় ।

এ সত্ত্বেও আইননুসারে, রাষ্ট্রপতিকে ৬ মাসের জন্য আইনটির প্রয়োগ স্থগিত রাখার এবং প্রতি ছয় মাস পর পর রাষ্ট্রীয় নিরাপত্তার স্বার্থে সিদ্ধান্ত পুনর্বহাল করার ক্ষমতা দেয়া হয়েছে। আইন পরিত্যাগের এই সুবিধাটি বারংবার ক্লিনটন,বুশ এবং ওবামা কর্তৃক নবায়ন করা হয়েছিল। ডোনাল্ড ট্রাম্প জুন ২০১৭ এ এটি পুনর্বহাল করেন। ৫ই জুন ২০১৭, জেরুসালেমের পুনর্মিলনীর ৫০ বছর পূর্তিকে স্বরণীয় করতে যুক্তরাষ্ট্রের সেনেট সর্বসম্মতিক্রমে একটি রেজল্যুশন পাস করে ৯০-০ এ। এই রেজল্যুশন জেরুসালেম দুতাবাস আইনকে পুনর্নিশ্চিত এবং সেইসাথে রাষ্ট্রপতি হতে শুরু করে যুক্তরাষ্ট্রের সকল কর্মকর্তাকে এই আইন মেনে চলার জন্য আহবান করে।। ৬ই ডিসেম্বর, ২০১৭ এ ট্রাম্প জেরুসালেমকে ইজরায়েলের রাজধানী হিসেবে স্বীকৃতি দেয় এবং দূতাবাস স্থানান্তরের পরিকল্পনা শুরুর নির্দেশ প্রদান করেন। তবে, উক্ত ঘোষণার পরপরই ট্রাম্প দূতাবাস আইনের স্থগিতাদেশে স্বাক্ষর করেন যা আইনত ছয় মাসের জন্য দূতাবাস স্থানান্তরের প্রক্রিয়াকে বিলম্বিত করবে। বিধিঅনুসারে, দূতাবাস আইনের দ্বারা বাধাপ্রাপ্ত না হয়েই, দুতাবাসটি যেকোনো সময়ই স্থানান্তর করা যাবে।

২৩শে ফেব্রুয়ারি, ২০১৮ তে ট্রাম্প ঘোষণা করেন যে ইসরায়েলে যুক্তরাষ্ট্রের দূতাবাস- জেরুসালেমের আরনোনায়, তৎকালীন মার্কিন কনস্যুলেট-জেনারেলের কনস্যুলার সেবাপ্রদান সাইটে পুনরায় খোলা হবে। ইসরায়েলের ৭০তম স্বাধীনতা দিবসের সাথে মিল রেখে ১৪ই মে,২০১৮ মার্কিন দূতাবাসটি আনুষ্ঠানিকভাবে স্থানান্তর করা হয়।

পটভূমি
------

জেরুসালেম ইহুদি, খ্রিস্টান, এবং ইসলাম ধর্মগুলির পবিত্র স্থান এবং ধর্মীয় স্থাপত্য বা সাইটগুলির মতো অনন্য আধ্যাত্মিক ও ধর্মীয় মূল্যবোধ ধারণ করে।প্রথম বিশ্বযুদ্ধের পর বিজয়ী ক্ষমতাগুলো একে "সভ্যতার পবিত্র বিশ্বাস" বলে আখ্যা দেয় এবং শর্ত দেয় যাতে বিদ্যমান অধিকার এবং দাবিসমূহ আন্তর্জাতিক অঙ্গীকারে সংরক্ষিত থাকে।

### জনগণের মতামত

ব্রুকিং ইন্সটিটিউশন কর্তৃক ২০১৭ সালের নভেম্বরে আয়োজিত এক ভোটে ২০০০জন প্রাপ্ত বয়ষ্ক এর মধ্যে ৬৩% আমেরিকানরা তেল আবিব থেকে জেরুসালেমে স্থানান্তরের বিপক্ষে ভোট দেয় এবং ৩১% লোক তা সমর্থন করে। ডেমোক্র্যাটদের মধ্যে ৮১% এর বিরুদ্ধে ছিল এবং ১৫শতাংশ তা সমর্থন করে । তাছাড়া রিপাব্লিকানদের মধ্যে ৪৪% এর বিরুদ্ধে ছিল এবং ৪৯% এটি সমর্থন করেছিল।

২০১৭ সালের সেপ্টেম্বরে আমেরিকান ইহুদী অপিনিয়নের এজেসি সমীক্ষা হয়। যা থেকে পাওয়া যায় যে ১৬% আমেরিকান ইহুদীরা জেরুসালেমে তাৎক্ষণিক দূতাবাস স্থানান্তরকে সমর্থন করে, ৩৬% ইসরায়েল-ফিলিস্তিনের সমোঝোতার পর তা স্থানান্তরের পক্ষে ভোট দেয়, ৪৪% দূতাবাস স্থানান্তরের বিপক্ষে ভোট দেয় এবং ৪% দ্বিধান্বিত ছিল।

তথ্যসূত্র
---------
**আইরি কিনোশিতা** (木下あいり, *কিনোশিতা আইরি*, ১০ এপ্রিল ১৯৯৮ – ২২ নভেম্বর ২০০৫) ছিলেন একজন জাপানি মেয়ে যাকে ২২ নভেম্বর ২০০৫ সালে হিরোশিমায় যৌন নিপীড়ন ও হত্যা করা হয়েছিল। পেরুতে শিশু যৌন নির্যাতনের অভিযোগে ৩৩ বছর বয়সী জাপানি পেরুর জোসে ম্যানুয়েল টোরেস ইয়াকেকে গ্রেপ্তার করা হয় এবং এক সপ্তাহ পর আইরির হত্যার অভিযোগে অভিযুক্ত করা হয়। ২০০৬ সালের জুলাই মাসে টোরেসকে দোষী সাব্যস্ত করে যাবজ্জীবন কারাদণ্ড দেওয়া হয়।

হত্যা
-----

২০০৫ সালের ২২ নভেম্বর মঙ্গলবার হিরোশিমার সাত বছর বয়সী প্রাথমিক বিদ্যালয়ের ছাত্রী আইরি কিনোশিতা স্কুল থেকে বাড়ি ফেরার পথে নিখোঁজ হয়ে যায়। সেদিন বিকেল ৫টায় হিরোশিমার আকি ওয়ার্ডের একটি ফাঁকা জায়গায় একটি টেপ-আবদ্ধ কার্ডবোর্ডের বাক্সে তার মৃতদেহ আবিষ্কার করেন এক স্থানীয় বাসিন্দা। তার শরীরের নীচের অংশে আঘাত পাওয়া গেছে যা ইঙ্গিত দেয় যে তাকে যৌন নিপীড়ন করা হয়েছে। পরে তার র‍্যান্ডোসেরুকে প্রায় ৩০০ মিটার দূরে একটি রাস্তার পাশে পাওয়া যায়, এবং একটি তথাকথিত "অপরাধ প্রতিরোধ বাজার" বহন করছিল কিন্তু যখন তার মৃতদেহ পাওয়া যায় তখন এটি অনুপস্থিত ছিল। প্রায় ৩০০ জন লোক তার বাবা কেনিচির শহর কুমামোতো প্রিফেকচারের ইয়াতসুশিরোতে তার অন্ত্যেষ্টিক্রিয়ায় অংশ নেয়। গ্রাউন্ড সেল্ফ ডিফেন্স ফোর্সের সদস্যসহ অনেক শোকার্ত ব্যক্তি তার বাবা, একজন সৈনিকের সাথে কাজ করেন। কেনিচি কিনোশিতা বলেছিলেন: "আমি গভীরভাবে হতবাক হয়ে গিয়েছিলাম যখন পুলিশ আমাকে বলেছিল যে তাকে সম্ভবত হত্যা করা হয়েছে," তার বাবা অন্ত্যেষ্টিক্রিয়ার সময় এক ভাষণে বলেছিলেন, "যে ব্যক্তি এই অপরাধ করেছে তার প্রতি আমি বিদ্বেষ অনুভব করি। আমি আশা করি অপরাধী শীঘ্রই ধরা পড়েছে।"[]

হিরোশিমা প্রিফেকচুরাল পুলিশ জানিয়েছে যে তারা সন্দেহ করেছিল যে কিনোশিতার হত্যাকারী তাকে প্রলুব্ধ করেছিল যখন সে বাড়ি ফিরছিল এবং তারপরে শীঘ্রই তাকে হত্যা করেছিল। একটি ময়নাতদন্ত নিশ্চিত করেছে যে স্কুল ছাড়ার ৯০ মিনিটের মধ্যেই দুপুর ১টা থেকে ২টার মধ্যে তাকে হত্যা করা হয়েছে। তিনি ঘাড়ের চাপের কারণে শ্বাসরোধে মারা গেছে। পুলিশ তদন্তকারীরা জানতে পেরেছেন যে তাকে যে বাক্সে পাওয়া গেছে তা হিগাশি ওয়ার্ডের একটি হোম ইমপ্রুভমেন্ট স্টোরে বিক্রি হওয়া উনুনের প্যাকেজিং হিসাবে ব্যবহৃত হয়েছিল।

তথ্যসূত্র
---------

 

1. ↑  "Confessed killer dodged Peru court"। The Japan Times। ২০০৫-১২-০৬। সংগ্রহের তারিখ ২০০৭-১১-২২।

বহিঃসংযোগ
---------

* জাপান বিদেশীদের অপরাধ তদন্ত করবে *বিবিসি*, ২ ডিসেম্বর, ২০০৫
* পেরুভিয়ান মানুষ স্বীকার করে জাপানি মেয়ে  ওয়েব্যাক মেশিনে আর্কাইভকৃত ২৭ এপ্রিল ২০০৯ তারিখে *সিবিএস* হত্যা, ১ ডিসেম্বর, ২০০৫
* নিহত স্কুল ছাত্রীর অন্ত্যেষ্টিক্রিয়ার জন্য শোক, আক্রোশ *জাপান টাইমস*, নভেম্বর 26, 2005
* হিরোশিমা হত্যার সন্দেহভাজন ব্যক্তিটির জীবন খারাপ ছিল, পেরুতে ভাঙা বাড়ি *দ্য জাপান টাইমস*, ২০ ডিসেম্বর, ২০০৫
* স্লেন মেয়ের বাবা অপরাধের বিবরণ চায় *দ্য জাপান টাইমস*, ২৭ জুন, ২০০৬
* লাতিন আমেরিকা  ওয়েব্যাক মেশিনে আর্কাইভকৃত ১১ ডিসেম্বর ২০০৭ তারিখে *আমেরিকাস প্রোগ্রামে* নারীবৃত্তি, 8 মার্চ, ২০০৬।
* খুনের প্রতিবেদন[*স্থায়ীভাবে অকার্যকর সংযোগ*][ *স্থায়ী মৃত লিঙ্ক* ]
* শিশু হত্যার হার নিয়ে তাইপেই টাইমস নিবন্ধ।
**আত-তিরা** ( আরবি: الطيرة ) হল রামাল্লার একটি ফিলিস্তিনি গ্রাম এবং উত্তর পশ্চিম তীরের আল-বিরহ গভর্নরেট ।

অবস্থান
-------

আত-তিরা রামাল্লার ৮.৩ কিলোমিটার (৫.২ মা) দক্ষিণ-পশ্চিমে অবস্থিত। এটার সীমান্তে রয়েছে-উত্তরে বা্য়তুনিয়া প্রাচ্য, এর উত্তর ও পশ্চিমে বেইত 'উর আল ফাউকা , এর পশ্চিমে বেইত' আনান , আর দক্ষিণে বেইত ডাকু ।

ইতিহাস
------

### অটোমান যুগ

১৮৩৮ সালে, অটোমান যুগে, এটি জেরুজালেমের পশ্চিমে *বেনি মালিক* জেলায় অবস্থিত একটি মুসলিম গ্রাম হিসাবে উল্লেখ করা হয়েছিল।

১৮৮৩ সালে, পিইএফ এর পশ্চিম ফিলিস্তিন সার্ভেতে তির নামে বর্ণনা করা হয়েছে যে এটি "একটি পাহাড়ের উপর একটি ছোট গ্রাম, উত্তর-পূর্বে একটি বড় পবিত্র গাছ ( *শেখ হাসান* ), এবং একটি *ঝরনা ('আইন জুফনা* ) এবং দক্ষিণ-পশ্চিমে উপত্যকা রয়েছে।"

### ব্রিটিশ ম্যান্ডেট যুগ

ব্রিটিশ ম্যান্ডেট কর্তৃপক্ষ কর্তৃক পরিচালিত ফিলিস্তিনের ১৯২২ সালের আদম শুমারিতে, *আল তিরেহ-* এর জনসংখ্যা ছিল ২৫৭ জন মুসলমান,  ১৯৩১ সালের আদম শুমারিতে *তিরাতে* ৭১টি বাড়িতে ২৬৫ জন মুসলমানের সংখ্যা পাওয়া গেছে।

১৯৪৫ সালের পরিসংখ্যান ব্যুরোর মতে এখানে ৩৩০ জন মুসলামান ছিল। জমি ও লোক গণনার এক পরিসংখ্যানে দেখাযায় এখানে ৩৯৬৮ ডুমান জমির মধ্যে ১৯৩ ডুমান জমি চাষ করার জন্য ব্যবহার হয়, ১৯৭৪ ডুমান জমি ইরি চাষে ব্যবহার হয় এবং ২৩ ডুমান জমি নির্মাণ কাজে ব্যবহার হয়।

### জর্ডান যুগ

১৯৪৮ সালের আরব-ইসরায়েল যুদ্ধের পরিপ্রেক্ষিতে এবং ১৯৪৯ সালের যুদ্ধবিগ্রহ চুক্তির পর, আত-তিরা জর্ডানের শাসনের অধীনে আসে।

১৯৬১ সালের জর্ডানের আদম শুমারি তিরাতে ৫৩৪ জন বাসিন্দাকে খুঁজে পেয়েছে।

### ১৯৬৭ থেকে বর্তমান সময়

 উত্তর জেরুজালেমের বাধা, বামদিকে "বিদ্দু ছিটমহল" সহ
১৯৬৭ সালে ছয় দিনের যুদ্ধের পর থেকে আত-তিরা ইসরায়েলি দখলে আসে ।

১৯৯৫ সালের চুক্তির পর, ১০.৪% গ্রামের জমি এলাকা বি হিসাবে শ্রেণীবদ্ধ করা হয়েছিল, বাকি ৮৯.৬% এলাকা সি হিসাবে শ্রেণীবদ্ধ করা হয়েছিল। ইসরায়েল বেইট হোরনের ইসরায়েলি বসতি নির্মাণের জন্য গ্রাম থেকে মোট ৬৭ ডুনাম জমি বাজেয়াপ্ত করেছে।

আত-তিরাসহ অন্যান্য ৯টি ফিলিস্তিনি গ্রামযথা- বেইত ডাকু, বেইত 'আনান, বেইত সুরিক, কাতান্না, আল-কুবাইবা, বেইত লিজা খারাইব, উম্মে আল-লাহিমান্ড এবং বিদু ছিটমহল" যা তানিয়া রেন্হার্ট অনুযায়ী গঠন হয়। একটি প্রাচীরের পিছনে বন্দীশালা, জেরুজালেম করিডোরের রিয়েল এস্টেট রিজার্ভ গঠনের জন্য এবং জিভ'আত জিয়েভের সাথে একটি আঞ্চলিক ধারাবাহিকতা তৈরি করার জন্য তাদের বাগান এবং কৃষিজমি থেকে বিচ্ছিন্ন করা হয়। ছিটমহলটি রামাল্লার সাথে আন্ডারপাস এবং একটি রাস্তা যা উভয় পাশে বেড়া দিয়ে সংযুক্ত করা হয়। "বিদ্দু ছিটমহল" থেকে ফিলিস্তিনিরা বাইপাস রোডের নিচে দিয়ে বীর নাবালা ছিটমহল, তারপর বাইপাস রোড ৪৪৩-এর অধীনে দ্বিতীয় আন্ডারপাসে রামাল্লা পর্যন্ত বেড়ার রাস্তা ধরে যাতায়াত করে।

তথ্যসূত্র
---------

1. ↑  At Tira Village Profile, ARIJ, p. 4
2. ↑  Palmer, 1881, p. 330
3. ↑  Robinson and Smith, 1841, vol 3, Appendix 2, p. 124
4. ↑  Conder and Kitchener, 1883, SWP III, p. 19
5. ↑  Barron, 1923, Table VII, Sub-district of Ramallah, p. 17
6. ↑  Mills, 1932, p. 51.
7. ↑  Government of Jordan, Department of Statistics, 1964, p. 24
8. ↑  At Tira Village Profile, ARIJ, p. 16
9. ↑  Reinhart, 2006, p. 202
10. ↑  OCHA  ওয়েব্যাক মেশিনে আর্কাইভকৃত নভেম্বর ১২, ২০০৫ তারিখে
**অরিন্দম ভট্টাচার্য** একজন ভারতীয় ফুটবলার যিনি এটিকে এবং ভারতের হয়ে গোলরক্ষকের ভূমিকায় খেলেন। ২০০৮-০৯ আই-লিগে চার্চিল ব্রাদার্সের বিজয়ী হবার পেছনে তার দুর্দান্ত পারফরম্যান্স বিবেচনা করে তাকে আই লিগের সেরা গোলরক্ষক ঘোষণা করা হয়েছিল এবং পরবর্তী বছরে তিনি বব হাফটন কর্তৃক ভারত জাতীয় দলে ডাক পেয়েছিলেন।

ক্লাব ক্যারিয়ার
----------------

অরিন্দম খড়দহে সূর্যসেন স্পোর্টিং ক্লাবের হয়ে ফুটবল খেলতেন। এরপর তিনি ২০০৬ সালে এসএআই সিনিয়র দলে যোগ দেন। সেখানে তিনি ২ বছর অবস্থান করেন এবং পরবর্তীতে চার্চিল ব্রাদার্সে যোগদান করেন। ২০০৪ সালে অনুষ্ঠিত একটি আন্তঃ এসএআই টুর্নামেন্টে তিনি সেরা গোলরক্ষক নির্বাচিত হয়েছিলেন।

অরিন্দমের এফসি পুনে সিটির হয়ে অভিষেক ঘটে ৩০ অক্টোবর ২০১৪ তারিখে, হোম স্টেডিয়াম শ্রী শিব ছত্রপতি স্পোর্টস কমপ্লেক্সে এবং তাঁদের বিপক্ষ ছিল কেরালা ব্লাস্টারস। ৭ নভেম্বর ২০১৪ তারিখে সল্টলেক স্টেডিয়ামে অ্যাটলেটিকো ডি কলকাতার বিপক্ষে ম্যাচের ৭৮তম মিনিটে জন গুসেনসের সাথে সংঘর্ষের পর অরিন্দম নিম্ন পাঁজর খাঁচা এবং প্যারাস্পাইনাল পেশীতে গুরুতর আঘাত পান।

২০১৫-এর আই-লিগ মৌসুমে তিনি ভারত এফসিতে যোগদান করেন। 

২০১৮ সালে তিনি কলকাতা ভিত্তিক ক্লাব এবং ইন্ডিয়ান সুপার লিগের দুবারের বিজয়ী এটিকে তে যোগদান করেন।

আন্তর্জাতিক ক্যারিয়ার
----------------------

সুব্রত কাপে তার ক্রীড়াকৌশল দেখে স্টিফেন কনস্টানটাইন তাকে ভারতীয় অনূর্ধ্ব-১৯ জাতীয় ফুটবল দলে ডাক দেন। সেবারই প্রথম তিনি ভারতীয় দলের প্রতিনিধিত্ব করার সুযোগ পান। ভারতের পক্ষে তাঁর প্রথম ম্যাচটি ছিল অনূর্ধ্ব -১৯ দলের হয়ে, যেখানে তিনি শ্রীলঙ্কা ও মিয়ানমারে খেলেছিলেন। ভারত অনূর্ধ্ব-২৩ জাতীয় ফুটবল দলের হয়ে তাঁর অভিষেক ঘটে ৫ ডিসেম্বর ২০০৯ তারিখে ঢাকায় অনুষ্ঠিত ২০০৯ সাফ চ্যাম্পিয়নশিপে আফগানিস্তানের বিপক্ষে।

তথ্যসূত্র
---------

1. ↑  "Archived copy"। ৪ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০১৫।
2. ↑  "With him under the sticks"। Bharat FC। সংগ্রহের তারিখ ৫ জানুয়ারি ২০১৫।

বহিঃসংযোগ
---------

* গোল ডটকম এ প্রোফাইল
* দ্য-এআইএফএফ ডটকম এ প্রোফাইল
* সকারওয়েতে অরিন্দম ভট্টাচার্য (ইংরেজি) উইকিউপাত্তে এটি সম্পাদনা করুন
**মানুয়েল গেরেরো** (স্পেনীয়: Manuel Guerrero, স্পেনীয় উচ্চারণ: [manwˈel ɡeɾɾˈeɾo]; ১৩ অক্টোবর ১৮৯৬ – ১৮ জুলাই ১৯৪৭) একজন চিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় লা ক্রুস এবং চিলি জাতীয় দলের হয়ে গোলরক্ষক হিসেবে খেলেছিলেন।

গেরেরো ১৯১৬ সালে চিলির হয়ে আন্তর্জাতিক পর্যায়ে অভিষেক করেছিলেন; চিলির জার্সি গায়ে ১৯২১ সাল পর্যন্ত তিনি সর্বমোট ১৪ ম্যাচে অংশগ্রহণ করেছিলেন। তিনি চিলির হয়ে সর্বমোট চারটি দক্ষিণ আমেরিকান চ্যাম্পিয়নশিপে (১৯১৬, ১৯১৭, ১৯১৯ এবং ১৯২০) অংশগ্রহণ করেছিলেন।

আন্তর্জাতিক ফুটবল
-----------------

গেরেরো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে চিলির জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

মানুয়েল গেরেরো ১৮৯৬ সালের ১৩ই অক্টোবর তারিখে চিলির ভিনিয়া দেল মারে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৪৭ সালের ১৮ই জুলাই তারিখে, চিলিতে ৫০ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| চিলি | ১৯১৬ | ৪ | ০ |
| ১৯১৭ | ৩ | ০ |
| ১৯১৯ | ৩ | ০ |
| ১৯২০ | ৩ | ০ |
| ১৯২১ | ১ | ০ |
| সর্বমোট | ১৪ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Chile - Squad" [চিলি - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে {{ট্রান্সফারমার্কেট খেলোয়াড়}} আইডি অনুপস্থিত এবং উইকিউপাত্তে নেই।
* ওয়ার্ল্ডফুটবল.নেটে মানুয়েল গেরেরো (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মানুয়েল গেরেরো (ইংরেজি) উইকিউপাত্তে এটি সম্পাদনা করুন
**আতঙ্ক** (ইংরেজি: Aatangko) শুভম পরিচালিত একটি ভারতীয় বাংলা চলচ্চিত্র । চলচ্চিত্রটি ২০১০ সালে মুক্তি পেয়েছিল ।

কাহিনী
------

পরমহংস একজন সাধারণ মানুষ যিনি তাঁর পরিবার নিয়েছিলেন এবং দেশভাগের সময় ভারতে এসেছিলেন। তিনি তার পরিবার নিয়ে সীমান্তবর্তী অঞ্চলে থাকতেন। হঠাৎ একটি দুর্ঘটনা তাকে এমন পরিস্থিতিতে ফেলেছিল যে তাকে এলাকার নেতা হতে হয়েছিল। তিনি বড়বাবা নামে পরিচিত হন। তিনি সমান্তরাল প্রশাসনের শাসন করছিলেন। হঠাৎ সেই অঞ্চলটিতে জৈবিক অস্ত্র দ্বারা আক্রমণ করা হয়েছিল। ধর্মীয় মৌলবাদীদের সহায়তায় সন্ত্রাস ছড়িয়ে পড়ে। ইরফান একজন সৎ পুলিশ কর্মকর্তা ।তিনি মামলাটি সমাধানের জন্য অনেক চেষ্টা করেছিলেন কিন্তু তিনি ব্যর্থ হন। প্রত্যেকেই বড়বাবা কে অপরাধী বলে ভেবেছিল কিন্তু তার বিরুদ্ধে কেউ প্রমাণ পায়নি। পরে বড়বাবা উদ্যোগ নেন এবং রাজার সহায়তায় তিনি মূল অপরাধী ভাইরাসকে আবিষ্কার করেছিলেন। কারণ রাজা ভাইরাসের মত একইরকম দেখতে ছিল।

অভিনয়
------

* রঞ্জিত মল্লিক -বড় বাবা/পরমহংস
* রচনা ব্যানার্জী- ঝুমঝুমি
* রনিত রায়- রাজা/ভাইরাস/আকিল
* পাপিয়া অধিকারী
* শ্রীলা মজুমদার- বড় বাবার স্ত্রী/মল্লিকা
* বাদশা মৈত্র- পুলিশ অফিসার ইরফান
* রমাপ্রসাদ বণিক-রহমান
* দুলাল লাহিড়ী- ইরফানের বস
* মৃনাল মুখার্জি
* অন্তরা বিশ্বাস - ইরফানের প্রেমিকা/ইরফানের বসের মেয়ে
* সোহম চক্রবর্তী
* প্রেমজিৎ
* শুভঙ্কর
* জর্জ বেকার
* গৌরি শঙ্কর পান্ডা
* অমরনাথ মুখার্জী
* অরিন্দম ঘোষ
* সুখরঞ্জন
* আব্বাস

তথ্যসূত্র
---------

1. ↑  "Aatangko | আতঙ্ক | Bengali Movie Songs Video Jukebox | Ronit Roy, Rachana Banerjee"।

বহিঃসংযোগ
---------

* ইউটিউবে আতঙ্ক চলচ্চিত্র
**অরুণা মোহান্তি** (জন্ম: ৪ এপ্রিল, ১৯৬০) একজন ওড়িশি নৃত্যশিল্পী, নৃত্য পরিকল্পনাকার (কোরিওগ্রাফার) এবং গুরু। তিনি বর্তমানে ওড়িশা (উড়িষ্যা) নৃত্য একাডেমির কার্যনির্বাহিকা (সেক্রেটারি)।  তিনি তাঁর কাজের জন্য পদ্মশ্রী সহ বেশ কয়েকটি পুরস্কার পেয়েছেন।

প্রশিক্ষণ
---------

অরুণা মোহান্তি শ্রীনাথ রাউত এবং গোবিন্দ পালের অধীনে তাঁর ওড়িশি প্রশিক্ষণ শুরু করেছিলেন। তারপর ১৯৭২ সালে তিনি গঙ্গাধর প্রধানের কাছ থেকে প্রশিক্ষণ গ্রহণ করেছিলেন। এছাড়াও তিনি পঙ্কজ চরণ দাস, কেলুচরণ মহাপাত্র, সংযুক্তা পাণিগ্রাহী এবং সোনাল মানসিংয়ের কাছ থেকে নৃত্য বিন্যাসের দিকনির্দেশনা পেয়েছেন। 

তিনি নির্মল মোহান্তি ও শান্তনু দাসের কাছ থেকে ওড়িশি সংগীতের প্রশিক্ষণও পেয়েছেন।

কর্মজীবন
--------

নৃত্যশিল্পী ও নৃত্য পরিকল্পনাকার হিসাবে অরুণা মোহান্তির প্রায় পাঁচ দশকের অভিজ্ঞতা রয়েছে। 

তিনি তাঁর শিল্পকে সমসাময়িক এবং সামাজিক সমস্যাগুলি পরীক্ষা করতে ব্যবহার করেছেন; উদাহরণস্বরূপ. *নারী*তে তিনি লিঙ্গবাদী রীতিনীতি এবং সমাজের মহিলাদের অবস্থানের বিষয়টি সীতা, দ্রৌপদী, মন্দোদরী ও নির্ভয়ার মতো ভারতীয় সাহিত্য ও ইতিহাসের বেশ কয়েকটি নারীর জীবন এবং গল্পের মাধ্যমে অনুসন্ধান করেছেন। 

তিনি শাস্ত্রীয় ভাস্কর্যে পুরুষ নৃত্যশিল্পীর প্রতিনিধিত্ব এবং স্বাধীনতা পরবর্তী যুগে ওড়িশির বিবর্তনের মতো বিষয়গুলোতে মনোনিবেশপূর্বক নাচ নিয়ে গবেষণা পরিচালনা করেছেন। 

তিনি মার্কিন যুক্তরাষ্ট্রের বিভিন্ন বিশ্ববিদ্যালয় যেমন ক্যালিফোর্নিয়া বিশ্ববিদ্যালয়, ইউনিভার্সিটি অফ সাউথ ক্যারোলাইনা এবং কর্নেল ইউনিভার্সিটিসহ একাধিক বিশ্ববিদ্যালয়ের ভিজিটিং স্কলার বা পরিদর্শক পণ্ডিত ছিলেন।

পুরস্কার
--------

* পদ্মশ্রী, ভারত সরকার, ২০১৬-১৭
* রাজ্য সংগীত নাটক আকাদেমি পুরস্কার, ওড়িশা সরকার, ২০১৪[]
* কেন্দ্রীয় সংগীত নাটক আকাদেমি পুরস্কার, ভারত সরকার, ২০১০
* সংযুক্তা পাণিগ্রাহী স্মৃতি জাতীয় পুরস্কার, ২০০১
* মহরি পুরস্কার, গুরু পঙ্কজ চরণ গবেষণা ফাউন্ডেশন, ১৯৯৭
* ভারত ভবন পুরস্কার, ভারতের রাষ্ট্রপতি কর্তৃক প্রদত্ত
* জগন্নাথ সংস্কৃতি বিকাশ পরিষদ পুরস্কার[]

তথ্যসূত্র
---------

1. 1 2 3  "CUR\_TITLE"। *sangeetnatak.gov.in* (ইংরেজি ভাষায়)। ২০১৯-০১-১৪ তারিখে মূল থেকে আর্কাইভ করা। সংগ্রহের তারিখ ২০১৮-০৮-২৯।
2. ↑  "Aruna Mohanty"। *sangeetnatak.gov.in* (ইংরেজি ভাষায়)। ২০১৯-০১-১৪ তারিখে মূল থেকে আর্কাইভ করা। সংগ্রহের তারিখ ২০১৮-০৯-১১।
3. 1 2  "Interview - Aruna Mohanty: The thinking dancer - Sutapa Patnaik"। *www.narthaki.com*। সংগ্রহের তারিখ ২০১৮-০৯-১১।
4. ↑  "Aruna Mohanty: Challenging Gender Stereotypes Through Dance"। *eShe* (ইংরেজি ভাষায়)। ২০১৭-০৯-২৫। সংগ্রহের তারিখ ২০১৮-০৯-১১।
5. 1 2 3  "Aruna Mohanty"। *sruti.com*। সংগ্রহের তারিখ ২০১৯-০১-১৩।
6. ↑  "Padma Shri Guru Aruna Mohanty"। *Shipra Avantica Mehrotra* (ইংরেজি ভাষায়)। সংগ্রহের তারিখ ২০১৯-০১-১৪।
**অরুনচল প্রদেশ সরকার** ভারতের অরুনাচল প্রদেশ রাজ্য ও তার ২০টি জেলার সর্বোচ্চ শাসনতান্ত্রিক কর্তৃপক্ষ। এটি অরুনাচল প্রদেশে রাজ্য সরকার বা স্থানীয় নামে রাজ্য সরকার নামেও পরিচিত। রাজ্যপাল সহ একটি শাসনবিভাগ, একটি আইনবিভাগ ও একটি
বিচারবিভাগ নিয়ে এই সরকার গঠিত। ভারতের অন্যান্য রাজ্যগুলির মতোই, রাজ্যের সাংবিধানিক প্রধান রাজ্যপাল কেন্দ্রীয় সরকারের সুপারিশ অনুসারে রাষ্ট্রপতি কর্তৃক নির্বাচিত হন। তবে তার পদটি মূলত আনুষ্ঠানিক।
মুখ্যমন্ত্রী সরকারের প্রধান, এবং তার হাতেই রাজ্যের প্রকৃত শাসনক্ষমতা ন্যস্ত থাকে। ইটানগর অরুনাচল প্রদেশের রাজধানী এবং এখানেই রাজ্যের আইনসভা বিধানসভা ও সচিবালয় মহাকরণ অবস্থিত।

গোহাটি হাইকোর্ট আসামের গোহাটিতে অবস্থিত। এর এক্তিয়ারভুক্ত এলাকা হল সমগ্র অরুনাচল প্রদেশ অরুনাচল প্রদেশের বর্তমান বিধানসভা এককক্ষবিশিষ্ট। বর্তমানে এক সদস্য সংখ্যা ৬০ । এঁরা বিধায়ক নামে পরিচিত। বিধায়করা প্রতি পাঁচ বছরের জন্য অরুনাচল প্রদেশের জনগণ কর্তৃক সরাসরি নির্বাচিত হন।

তথ্যসূত্র
---------

1. ↑  "Itanagar Permanent Bench"। *The Gauhati High Court*। Government of India। সংগ্রহের তারিখ ২০০৮-০৫-১২। [*স্থায়ীভাবে অকার্যকর সংযোগ*]
2. ↑  "Arunachal Pradesh Legislative Assembly"। *Legislative Bodies in India*। National Informatics Centre, Government of India। ২০০৮-০৫-১৬ তারিখে মূল থেকে আর্কাইভ করা। সংগ্রহের তারিখ ২০০৮-০৫-১০।
মুদ্রা ১০০০ আইসল্যান্ডীয় ক্রোনা 
**আইসল্যান্ডীয় ক্রোনা** হল আইসল্যান্ড এর মুুুদ্রার নাম।

আইসল্যান্ডের সরকারি মুদ্রা ক্রোনা। ১০০ উরায় এক ক্রোনা হয় কিন্তু কম মূল্যের কারণে উরা আর ব্যবহৃত হয় না। ১, ৫, ১০, ৫০, ও ১০০ ক্রোনুরের কয়েন প্রচলিত আছে। ৫০০, ১০০০, ২০০০, ৫০০০ এবং ১০০০০ ক্রোনুরের ব্যাঙ্কনোট জারি করা হয়।

এটি ইউরোপ মহাদেশের একটি **প্রজাতান্ত্রিক** দ্বীপ রাষ্ট্র। এর রাজধানীর নাম রেইকিয়াভিক। দেশটি উত্তর আটলান্টিক মহাসাগরে গ্রীনল্যান্ড, নরওয়ে, স্কটল্যান্ড, আয়ারল্যান্ড, এবং ফারো দ্বীপপুঞ্জের মধ্যে, উত্তর আমেরিকা ও ইউরোপের সদাসক্রিয় ভূ-গাঠনিক প্লেটগুলির সীমারেখার ঠিক উপরে অবস্থিত একটি আগ্নেয় দ্বীপ।

আইসল্যান্ড ইউরোপ মহাদেশের একটি প্রজাতান্ত্রিক দ্বীপ রাষ্ট্র। এর রাজধানীর নাম রেইকিয়াভিক। দেশটি উত্তর আটলান্টিক মহাসাগরে গ্রীনল্যান্ড, নরওয়ে, স্কটল্যান্ড, আয়ারল্যান্ড, এবং ফারো দ্বীপপুঞ্জের মধ্যে, উত্তর আমেরিকা ও ইউরোপের সদাসক্রিয় ভূ-গাঠনিক প্লেটগুলির সীমারেখার ঠিক উপরে অবস্থিত একটি আগ্নেয় দ্বীপ।

তথ্যসূত্র
---------

1. ↑  "উইকিপিডিয়া"। *উইকিপিডিয়া*। Archived from the original on ২৪ সেপ্টেম্বর ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
**আতাউস সামাদ** (জন্ম: ১৬ নভেম্বর, ১৯৩৭ - মৃত্যু: ২৬ সেপ্টেম্বর, ২০১২) বাংলাদেশের প্রখ্যাত সাংবাদিক ও কলামিস্ট। সাংবাদিকতায় বিশেষ অবদানের জন্য তিনি একুশে পদক লাভ করেন।

জন্ম ও শিক্ষাজীবন
-----------------

আতাউস সামাদের জন্ম ১৯৩৭ সালের ১৬ নভেম্বর ময়মনসিংহে। তাঁর পিতা আব্দুস সামাদ। তার মাতৃভূমি কিশোরগঞ্জ জেলার করিমগঞ্জ উপজেলার সতেরদরিয়া গ্রামে। তিনি ঢাকা বিশ্ববিদ্যালয় থেকে স্নাতকোত্তর ডিগ্রিলাভের পর ১৯৫৯ সালে সাংবাদিকতা শুরু করেন। তার স্ত্রীর নাম কামরুন্নাহার রেণু। তিনি দীর্ঘদিন প্রেস ইনস্টিটিউট অব বাংলাদেশে (পিআইবি) কর্মরত ছিলেন। তিনি এক ছেলে ও দুই মেয়ের জনক।

কর্মজীবন
--------

১৯৫৯ সালে সাংবাদিকতা শুরু করেন আতাউস সামাদ। ১৯৬৯ ও ১৯৭০ সালে পূর্ব পাকিস্তান ইউনিয়ন অব জার্নালিস্টের (ইপিইউজে) সাধারণ সম্পাদক ছিলেন। ১৯৬৫ সাল থেকে ১৯৬৯ সাল পর্যন্ত পাকিস্তান অবজারভারের চিফ রিপোর্টারের দায়িত্ব পালন করেন। বাংলাদেশ স্বাধীন হওয়ার পর ১৯৭২ সাল থেকে ১৯৭৬ সাল পর্যন্ত তিনি নয়াদিল্লিতে বাংলাদেশ সংবাদ সংস্থার (বাসস) বিশেষ সংবাদদাতা হিসেবে কাজ শুরু করেন। এ ছাড়া তিনি ১৯৮২ সাল থেকে টানা ১২ বছর বিবিসি ওয়ার্ল্ড সার্ভিস নিউজের বাংলাদেশ সংবাদদাতা ছিলেন। সর্বশেষ তিনি দৈনিক আমার দেশ পত্রিকার উপদেষ্টা সম্পাদক ছিলেন। এছাড়া তিনি সাপ্তাহিক ‘এখন’ এর সম্পাদক ছিলেন। বেসরকারি টেলিভিশন এনটিভি’র নির্বাহী প্রধান হিসেবেও তিনি দায়িত্ব পালন করেছেন। সাংবাদিকতার পাশাপাশি আতাউস সামাদ ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগের খণ্ডকালীন শিক্ষক হিসেবেও কাজ করেছেন।

পুরস্কার ও সম্মাননা
-------------------

সাংবাদিকতায় বিশেষ অবদানের জন্য তিনি একুশে পদক লাভ করেন।

পরিবার
------

তাঁর পিতা আব্দুস সামাদ। আজিজুস সামাদ তাঁর ভাই এবং মুক্তিযোদ্ধা আশফাকুস সামাদ তাঁর ভ্রাতুষ্পুত্র। তাঁর স্ত্রী কামরুন নাহার রেণু সাহিত্যিক ফরিদ উদ্দিন খাঁ-র ভাগ্নি এবং অ্যাডভোকেট সিরাজুল হকের বোন। তাঁর ভাগ্নে আইনমন্ত্রী আনিসুল হক।

তথ্যসূত্র
---------

1. ↑  "বিডিনিউজ ২৪ ডট কম"। ২৯ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১২।
2. ↑  বাংলানিউজ ২৪ ডট কম[*স্থায়ীভাবে অকার্যকর সংযোগ*]
3. ↑  "দৈনিক প্রথম আলো"। ২০১৯-০৬-২৪ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।
4. ↑  খাঁ, ফরিদ উদ্দিন (২০১৭)। *জ্বলন্ত প্রেম*। দ্যু প্রকাশন।

| * দে
* স
একুশে পদক বিজয়ী ১৯৯২ |
| --- |
| ভাষা ও সাহিত্য | 
* দেওয়ান মোহাম্মদ আজরফ
* মোবাশ্বের আলী

 |  |
| শিক্ষা | 
* এমাজউদ্দিন আহমেদ
* খান মোহাম্মদ সালেক

 |
| শিল্পকলা | 
* শাহনাজ রহমতুল্লাহ (সঙ্গীত)
* হাশেম খান (চারুকলা)
* আমজাদ হোসেন (নাট্যকলা)

 |
| সাংবাদিকতা | 
* আতাউস সামাদ
* গিয়াস কামাল চৌধুরী

 |
| 
একুশে পদক বিজয়ী
১৯৮৭
১৯৮৮
১৯৮৯
১৯৯০
১৯৯১
**১৯৯২** 
১৯৯৩
১৯৯৪
১৯৯৫
১৯৯৬
১৯৯৭
 |
বাসকির শীর্ষস্থ পঞ্চতারা অশ্লেষা
অনতিউজ্জ্বল ৫ তারা মিলে গড়েছে **অশ্লেষা** নামের ভারতীয় জ্যোতির্বজ্ঞানের ২৮ নক্ষত্রের ৯ম এ সদস্যাকে। প্রাচীন তথা ঋগ্বেদীয় ঋষিদের দেয়া নাম **অহি** বা **সাপ**, সৈন্ধান্তিকরা বলে **অশ্লেষা**। আধুনিক জ্যোতির্বিজ্ঞান অনুসারে এই নক্ষত্রের নাম ঈষিতিনী, মালতিনী, অতিনী, রোদিনী ও পীনোন্নতিনী ।

আকাশে অবস্থান
-------------

বাসুকি নক্ষত্রমন্ডলভুক্ত **অশ্লেষা** পৃথিবী থেকে দৃশ্য আকাশমন্ডলের ১০৬ অংশ ৪০ কলা থেকে ১২২ অংশ (16°40'-30° Hydra) পর্যন্ত বিস্তৃত ।

ঋগ্বেদীয় ঋষিদের অশ্লেষা-চিন্তা
-------------------------------

ঋগ্বেদীয় ঋষি ঋজিস্বা অহি তথা সাপ তথা **অশ্লেষা** নক্ষত্রের বন্দনায় বলছে : ' সূর্যতল্য সুজ্যোতিষ্ক অগ্নিজিভী দ্বিজন্মা ঋতসাপ, সত্যপালক এই দক্ষপিতৃনাগ তার সুমহান তেজোবীথি দেবতাদের সর্বান্তে প্রয়াণ করতে দিয়েছে।

আরও দেখুন
---------

* নক্ষত্র (চন্দ্রনিবাস)
* নক্ষত্র (তারামন্ডল)

তথ্যসূত্র
---------

1. ↑  "Archived copy"। ৮ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  ঋগ্বেদ ৬.৫০.২

 * দে
* স
**২৮ নক্ষত্র**

  অশ্বিনী • ভরণী • কৃত্তিকা • রোহিণী • মৃগশিরা • আর্দ্রা • পুনর্বসু •  পুষ্যা • অশ্লেষা • মঘা • পূর্ব ফল্গুনী • উত্তর ফল্গুনী • হস্তা • চিত্রা • স্বাতী • বিশাখা • অনুরাধা • জ্যেষ্ঠা • মূলা • পূর্বাষাঢ়া • উত্তরাষাঢ়া •  অভিজিৎ • শ্রবণা • ধনিষ্ঠা • শতভিষা • পূর্ব ভাদ্রপদ • উত্তর ভাদ্রপদ • রেবতী •
কেপলারের নিজের আঁকা ছবি যাতে *স্তেলা নোভা* তথা এই অতিনবতারাটির অবস্থান চিহ্নিত করা আছে। *N* চিহ্ন দিয়ে দেখানো হয়েছে (নিচ থেকে ৪ গ্রিড উপরে ও বাম প্রান্ত থেকে ৪ গ্রিড ডানে)
**অতিনবতারা ১৬০৪** (ইংরেজি ভাষায়: Supernova 1604 বা SN 1604) একটি অতিনবতারা যা আকাশগঙ্গা ছায়াপথে সর্পধারী তারামণ্ডলে দেখা গিয়েছিল। এর অন্য নাম **কেপলারের অতিনবতারা**, *কেপলারের নবতারা* এবং এমনকি *কেপলারের তারা*। ২০১২ সালের ফেব্রুয়ারি পর্যন্ত গৃহীত উপাত্তের ভিত্তিতে বলা হয়েছে এটি আমাদের ছায়াপথের ভেতর ঘটা শেষ অতিনবতারা যা আমরা পর্যবেক্ষণ করতে পেরেছি। পৃথিবী থেকে মাত্র ৬ কিলোপারসেক বা ২০,০০০ আলোকবর্ষ দূরে এই বিস্ফোরণটি ঘটেছিল। বিস্ফোরণের সময় এটি খালি চোখে দেখা গিয়েছিল, আকাশের অন্য সব তারা এবং একমাত্র শুক্র গ্রহ বাদে অন্য সকল গ্রহের চেয়ে এর উজ্জ্বলতা বেশি ছিল। দিনের বেলা প্রায় ৩ সপ্তাহেরও বেশি সময় ধরে এটি আকাশে দেখা গিয়েছিল। অতিনবতারাটি প্রথম আবিষ্কার করা হয় উত্তর ইতালি থেকে ১৬০৪ সালের ৯ই অক্টোবর। কেপলার এর পর্যবেক্ষণ শুরু করেন ১৭ই অক্টোবর। এটি নিয়ে একটি আলাদা বই-ই লিখে ফেলেছিলেন তিনি যে কারণে তার নামেই এর নাম রাখা হয়েছে।

এর আগে ১৫৭২ সালে ট্যুকো ব্রাহে অতিনবতারা ১৫৭২ খুব ভালভাবে পর্যবেক্ষণ করেছিলেন। সেটিও ছিল আকাশগঙ্গার ভেতরে। এরপর আমাদের ছায়াপথে এখন পর্যন্ত আর কোন অতিনবতারা দেখা যায়নি যদিও অন্যান্য ছায়াপথে অনেক অতিনবতারা বিস্ফোরণ পর্যবেক্ষণ করা হয়েছে। কেপলারের নবতারার অবশিষ্টাংশটি এখনও পর্যবেক্ষণ করা যায়, জ্যোতির্বিজ্ঞানে এখনও একে নিয়ে অনেক গবেষণা হয়।

তথ্যসূত্র
---------

1. ↑  L. Colombe, *Discorso, Nel quale si dimostra, che la nuova Stella apparita l'Octobre passato 1604 nel Sagittario...* (Florence, n.d.).
2. ↑  *Bill Blair's Kepler's Supernova Remnant Page*, মার্চ ১৬, ২০১৬ তারিখে মূল থেকে আর্কাইভ করা, সংগ্রহের তারিখ অক্টোবর ৭, ২০০৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) .

প্রবেশদ্বার: জ্যোতির্বিজ্ঞান
**অতিপ্রকটতা** (Overdominance) হচ্ছে জিনতত্ত্বের একটি অবস্থা যেখানে হেটেরোজাইগোটের ফিনোটাইপ উভয় হোমোজাইগাস পিতামাতার ফিনোটিপিকাল রেঞ্জ এর বাইরে অবস্থান করে। অতিপ্রকটতাকে হেটেরোজাইগোট সুবিধাও বলা যায়, যেখানে হেটেরোজাইগাস প্রাণীর মধ্যে হোমজাইগাস প্রাণীর চেয়ে অধিক যোগ্যতা বিদ্যমান থাকে।

মানুষের ক্ষেত্রে এর একটি উদাহরণ হচ্ছে সিকল সেল এনিমিয়া। এই অবস্থাটি একটি একক পলিমরফিজম দ্বারা নির্ধারিত হয়। ক্ষতিকারক এলিলের অধিকারীদের মধ্যে নিম্ন গড় আয়ু দেখা যায়, এক্ষেত্রে হোমোজাইগোট ব্যক্তিরা খুব কমই ৫০ বছর পার করতে পারে। যাই হোক, এই এলিল ম্যালেরিয়ার বিরুদ্ধে কিছু প্রতিরোধ দেখায়। তাই যেসব অঞ্চলে ম্যালেরিয়ার শক্তিশালী সিলেক্টিভ প্রেশার বিদ্যমান, সেখানে ম্যালেরিয়ার বিরুদ্ধে আংশিক প্রতিরোধী ব্যবস্থার জন্য সিকল সেল এনিমিয়া অবস্থাটি জনগণের মধ্যে নির্বাচিত হয়। যেখানে হোমোজাইগোটের বেলায় হয় ম্যালেরিয়ার বিরুদ্ধে কোন প্রতিরোধ ব্যবস্থা না দেখা যায়, বা এর কারণে সিকল সেল এনিমিয়ার প্রবণতা দেখা যায়, হেটেরোজাইগোটের ক্ষেত্রে কিছু মনস্তাত্ত্বিক প্রভাব এবং ম্যালেরিয়ার বিরুদ্ধে আংশিক প্রতিরোধ ব্যবস্থা দেখা যায়।

গিলেস্পি মডেল
-------------

পপুলেশন জেনেটিসিস্ট জন এইচ. গিলেস্পি নিম্নোক্ট মডেলটি তৈরি করেছেন:

|  |  |  |  |
| --- | --- | --- | --- |
| জিনোটাইপ: | A1A1 | A1A2 | A2A2 |
| আপেক্ষিক যোগ্যতা: | 1 | 1-hs | 1-s |

যেখানে h হচ্ছে হেটেরোজাইগোট প্রভাব এবং s হচ্ছে প্রচ্ছন্ন এলিল প্রভাব। তাই ০ থেকে ১ এর মধ্যে s এর যেকোন মানের জন্য (অর্থাৎ: 0<s<1) নিম্নোক্ত তথ্য পাওয়া যায়:

|  |  |
| --- | --- |
| h=0 | A1 প্রকট, A2 প্রচ্ছন্ন |
| h=1 | A2 প্রকট, A1 প্রচ্ছন্ন |
| 0<h<1 | অসম্পূর্ণ প্রকটতা |
| h<0 | অতিপ্রকটতা |
| h>1 | অবপ্রকটতা |

সিকল সেল এনিমিয়ার ক্ষেত্রে গিলেস্পি মডেলের h<0 অবস্থাটি কাজ করে।

আরও দেখুন
---------

* হেটেরোসিস
* মেরু অতিপ্রকটতা
* অবপ্রকটতা
* যোগ্যতা (জীববিজ্ঞান)
* হেটেরোজাইগোট সুবিধা
* জাইগোসিটি
* ফিনোটাইপ
* পলিমরফিজম (জীববিজ্ঞান)

টীকা
----

1. ↑  Aidoo, M. D. J. Terlouw, M. S. Kolczak, P. D. McElroy, F. O. ter Kuile, S. Kariuki, B. L. Nahlen, A. A. Lal, and V. Udhayakumar. 2002. "Protective Effects of the Sickle Cell Gene Against Malaria Morbidity and Mortality." Journal Article. Lancet 359 (9314): 1311–2. doi:10.1016/S0140-6736(02)08273-9.
2. ↑  Gillespie 2004

তথ্য়সূত্র
----------

* Gillespie, John (২০০৪)। *Population Genetics: A Concise Guide, Second Edition*। Johns Hopkins University Press। আইএসবিএন 0-8018-8008-4।
**তাফসীর** (আরবি: تفسير, অনুবাদ 'ব্যাখ্যা') হল একটি আরবী শব্দ, যা সাধারণত কুরআনের ব্যাখ্যাকে নির্দেশ করে। যিনি তাফসীর করেন বা তাফসীর গ্রন্থ রচনা করেন তিনি "মুফাসসির" হিসাবে পরিচিত।

উৎপত্তি
-------

‘তাফসীর’ শব্দটি আরবী শব্দমূল ফা-সিন-রা থেকে উৎপত্তি হয়ছে যার অর্থ: ব্যাখ্যা করা, বিস্তৃত করা, খোলাসা করা।

ইতিহাস
------

### রাসূল মুহাম্মাদ (সাঃ) এর সময়কাল

কুরআনের প্রথম তাফসীরকারক হিসেবে সবার আগে রাসূল (সাঃ) এর নামই আসে; তিনিই ছিলেন সবচাইতে নির্ভরযোগ্য তাফসীরকারক এবং একমাত্র নির্ভুল তাফসীরকারী। কুরআনের ব্যাখ্যার ক্ষেত্রে মহান আল্লাহ তায়ালার পর তার ব্যাখ্যাই গ্রহণ করা হয় ৷

### সাহাবাদের সময়কাল

রাসূল মুহাম্মাদ (সাঃ) এর ওফাতের পর সাহাবাগণ তাফসিরের দায়ীত্বভার গ্রহণ করেন। এভাবে একটি নতুন তাফসীর যুগের সূচনা হয়। খলিফা আবু বকর রাঃ সহ কিছু সাহাবাগন তাফসীরের ক্ষেত্রে নিজেদের ব্যক্তিগত মতামত প্রদানে বিরত থাকতেন; তারা কখনো নিজের ব্যক্তিগত মতামতকে তাফসির হিসেবে চালিয়ে দিতেন না। সাহাবাদের মধ্যে সবচে' গ্রহণযোগ্য তাফসিরকারক ছিলেন ইবনে আব্বাস রাঃ। তার থেকে বর্ণীত তাফসির এখন পর্যন্ত সবচেয়ে নির্ভরযোগ্য তাফসির হিসেবে গণ্য করা হয়৷ তিনি ব্যতিত আরো অনেক সাহাবা তাফসীরের জন্য বিখ্যাত রয়েছেন৷

### তাবেয়ীগণ

সাহাবাগণের পর তাবেয়ীগন তাফসীর এর কাজে নিজেদের নিয়োজিত করেন। তাবেয়ীগণের মধ্য সবচাইতে ভালো তাফসীর জানতেন মক্কাবাসীরা। কেননা তারা সরাসরি ইবনে আব্বাস রাঃ থেকে তাফসীর শিখেছেন।

তাফসীরকারকের যোগ্যতা
--------------------

মুফাসসিরে কেরামগণ একজন তাফসীরকারকের জন্য বেশকিছু যোগ্যতার বর্ণনা দিয়েছেন। সেগুলো হলো:

1. আরবী ভাষার আভিধানিক জ্ঞান
2. আরবী ব্যাকরণ সর্ম্পকিত জ্ঞান
3. ছরফ তথা বাক্য সরুপান্তরিত জ্ঞান
4. শব্দের অর্থগত জ্ঞান
5. বাক্যালংকার শাস্ত্র
6. ভাষার সৌন্দর্য জ্ঞান
7. শব্দনির্গত প্রাসঙ্গিক জ্ঞান
8. উচ্চারণ রীতি প্রাসঙ্গিক জ্ঞান
9. ধর্মের মৌলিক বিষয় সম্পর্কিত জ্ঞান
10. ফিকহ শাস্ত্রের জ্ঞান
11. ফিকহ শাস্ত্রের মূলনীতি সম্পর্কিত জ্ঞান
12. শানে নুযুল, প্রেক্ষাপট সম্পর্কিত জ্ঞান
13. ইতিহাস ও ঘটনাবলী সম্পর্কিত জ্ঞান
14. নাসেখ ও মানসুখ সম্পর্কিত জ্ঞান
15. কোরআনে ব্যবহৃত বিরল শব্দাবলি সম্পর্কিত জ্ঞান

উপরোক্ত বিষয়সমূহ সম্পর্কে যদি কারো ইলম না থাকে, তাহলে সে ব্যক্তি মুফাসসির হিসেবে গণ্য হয় না। 
আর কোন ব্যক্তি যদি যোগ্যতা না থাকাবস্থায় নিজের মনগড়া তাফসির করে তাহলে রাসূল মুহাম্মাদ সাঃ তার ব্যাপারে কঠোর ধমকি দিয়েছেন৷ তিনি বলেছেন, যে ব্যক্তি মনগড়া তাফসির করবে তার ঠিকানা হবে জাহান্নাম৷

তাফসীরের প্রকারভেদ
------------------

মুফাসসীরগণ বিভিন্ন দিক থেকে তাফসীরকে ভাগ করেছেন৷ তার মধ্যে উল্লেখযোগ্য হলো,

1. সত্তাগত দিক থেকে তাফসীর চার প্রকার। যথা: যে তাফসীর সকলের জন্য জানা ফরজ বা আবশ্যক, যে তাফসীর আরবি ভাষী ব্যক্তিবর্গ সাধারণভাবে জানেন, যে তাফসীর আলেমগণ বা বিশেষজ্ঞ ব্যক্তিবর্গ জানেন, যে তাফসীর আল্লাহ ব্যতিত আর কেউ জানেন না৷

1. যা দ্বারা তাফসীর করা হয় সেদিক থেকে তাফসীর তিন প্রকার৷ যথা: তাফসীর বির রিওয়ায়াত বা কুরআন হাদিস ও সাহাবাদের বানী দ্বারা কৃত তাফসীর, তাফসীরবিদ দিরায়াত বা বিশ্লেষণমূলক তাফসীর, তাফসীর বিল ইশারাত৷

আরও দেখুন
---------

* তাফসীরের তালিকা
* কুরআন নাজিলের প্রেক্ষাপট
* কুরআন

* ইসলাম প্রবেশদ্বার

বহিঃসংযোগ
---------

* কুরআনের সংক্ষিপ্ত তাফসীর
* Tafsir ibn Kathir, Tafsir Jalalayn, Tafhim al Quran, Maariful Quran -- English
* tafsir al ahlam Mmuhammad Ibn e Seerin
* al-Baydawi's "Anwar al-Tanzil wa Asrar al-Ta'wil" with Frontispiece is a tafsir from the 13th-century
* Quranic Commentators Throughout History
**আই.পি.এইচ স্কুল এন্ড কলেজ** বাংলাদেশের ঢাকা শহরের একটি শিক্ষাপ্রতিষ্ঠান। এটি পুরো নাম ইনস্টিটিউট অব পাবলিক হেলথ স্কুল এন্ড কলেজ। এটি ১৯৬৭ সালে ঢাকার মহাখালীর প্রাণকেন্দ্র প্রতিষ্ঠিত করা হয়েছে। প্রথম পর্যায়ে এটি একটি মাধ্যমিক স্কুল ছিল, কিন্তু এটিকে একটি উচ্চ মাধ্যমিক পর্যায়েও নিয়ে আসা হয়। মাধ্যমিক পর্যায়ে থাকা অবস্থায় *মোঃ তাজুল ইসলাম* (বীর মুক্তিযোদ্ধা) এর প্রধান শিহ্মকের দায়িত্ব পালন করেন।

ইতিহাস
------

শিক্ষা কার্যক্রম
----------------

জাতীয় শিক্ষাক্রম অনুসরণ করে থাকে। জাতীয় শিক্ষাক্রমের নিয়মানুযায়ী ৯ম এবং ১১শ শ্রেণীর শিক্ষার্থীদের বিজ্ঞান/বাণিজ্য/মানবিক এই তিনটি বিভাগের যেকোন একটি নির্বাচন করা বাধ্যতামূলক এবং সে অনুযায়ী নির্ধারিত শর্তপূরণ সাপেক্ষে শিক্ষার্থীদের নিজ পছন্দমত বিভাগ নির্বাচনের স্বাধীনতা রয়েছে। এছাড়াও সকলের প্রয়োজন মোতাবেক রয়েছে কম্পিউটার ল্যাব। কলেজে একটি সমৃদ্ধ গ্রন্থাগার আছে। গ্রন্থাগারে দৈনিক, সাপ্তাহিক, পাক্ষিক এবং মাসিক পত্র-পত্রিকা ছারাও প্রায় ৫ হাজার বই আছে। গ্রন্থাগারকে ক্রমাগত সমৃদ্ধ করা হচ্ছে এবং তা ধীরে ধীরে একটি মানসম্মত গ্রন্থাগারে পরিনত হচ্ছে।

চিত্রশালা
---------

আই.পি.এইচ স্কুল এন্ড কলেজ প্রধান প্রবেসপথ
আই.পি.এইচ স্কুল এন্ড কলেজ শহিদমিনার
আই.পি.এইচ স্কুল এন্ড কলেজ শিশুদের খেলার স্থান

আরও দেখুন
---------

* বাংলাদেশ স্থপতি ইনস্টিটিউট
* মিরপুর বাংলা উচ্চ বিদ্যালয় এন্ড কলেজ
* আদমজি ক্যান্টমেট স্কুল এন্ড কলেজ

তথ্যসূত্র
---------

1. ↑  "IPH SCHOOL & COLLEGE"। *www.iphsc.edu.bd*। ২০১৯-০৭-৩১ তারিখে মূল থেকে আর্কাইভ করা। সংগ্রহের তারিখ ২০১৯-০৭-৩০।
2. ↑  Dhruba, Golam Mujtaba; bdnews24.com। "Bus driver who lost his daughter to road crash calls for traffic discipline"। *bdnews24.com*। সংগ্রহের তারিখ ২০১৯-০৭-৩০।

বহিঃসংযোগ
---------

* দাপ্তরিক ওয়েবসাইট  ওয়েব্যাক মেশিনে আর্কাইভকৃত ৩১ জুলাই ২০১৯ তারিখে
**অর্চনা ভট্টাচার্য** (জন্ম ১৯৪৮) একজন ভারতীয় পদার্থবিজ্ঞানী। তিনি আইনোস্ফিয়ারিক পদার্থবিজ্ঞান, ভূচৌম্বকীয়, এবং মহাকাশ পারিপার্শ্বিক অবস্থা বিষয়ে বিশেষজ্ঞ এবং মুম্বাই ইন্ডিয়ান ইনস্টিটিউট অফ জিওম্যাগনেটিসমের ডাইরেক্টর।

শিক্ষা
------

অর্চনা যথাক্রমে ১৯৬৭ এবং ১৯৬৯ সালে দিল্লি বিশ্ববিদ্যালয় থেকে পদার্থবিজ্ঞানের বিএসসি (সান্মানিক) এবং এমএসসি সম্পন্ন করেন। তিনি জাতীয় বিজ্ঞান প্রতিভা (১৯৬৪-৬৯) বৃত্তি প্রাপ্ত ছিলেন। তিনি নর্থ ওয়েস্টার্ন ইউনিভার্সিটি থেকে পদার্থবিজ্ঞানের পিএইচডি ডিগ্রী অর্জন করেন (শ্লেষিত থেওরেটিকাল কন্ডেন্সেড পদার্থবিজ্ঞানের ক্ষেত্রে কাজ করেন।

পেশা
----

অর্চনা ইন্ডিয়ান ইনস্টিটিউট অফ জিওোম্যাগনেটিজম (আইআইজি), মুম্বাইয়ে ১৯৭৮ সালে যোগ দেন। তিনি ১৯৮৬-৮৭-এর সময় উর্বানা-চ্যাম্পিয়ন ইলিয়নিস বিশ্ববিদ্যালয়ের সাথে কাজ করেন এবং ১৯৯৮-২০০০ সালে মার্কিন যুক্তরাষ্ট্রে ম্যাসাচুসেটস-এর এয়ার ফোর্স রিসার্চ ল্যাবরেটরিতে তিনি সিনিয়র এনআরসি রেসিডেন্ট রিসার্চ অ্যাসোসিয়েট ছিলেন। তিনি ২০০৫-২০১০ সালে আইআইজি পরিচালক ছিলেন। বর্তমানে, তিনি আইআইজিতে এমারিটাস বিজ্ঞানী।

পুরস্কার এবং সম্মাননা
---------------------

* ২০০৪ সালে ভারতীয় জিওফিজিকাল ইউনিয়নের অধ্যাপক কে আর রমনাথন স্মারক বক্তৃতা ও পদক পান।
* ১৯৬৯ সালে দিল্লি বিশ্ববিদ্যালয়ের অধ্যাপক কে এস কৃষ্ণন স্বর্ণপদক
* ইন্ডিয়ান একাডেমী অফ সায়েন্সেস এবং ভারতের জাতীয় বিজ্ঞান একাডেমীর ফেলো ছিলেন।

গবেষণার বিষয়বস্তু
------------------

* নিরক্ষীয় আয়নমণ্ডলে প্লাসমা অস্থায়িত্ব
* রেডিও তরঙ্গ দ্বারা আয়নমণ্ডল ভেদ করা
* আয়নমণ্ডলে উপর মহাকাশ আবহাওয়ার প্রভাব
* ভূ-চৌম্বকীয় ক্ষেত্রের স্প্যাটিও-সাময়িক বৈচিত্র্য

তথ্যসূত্র
---------

1. ↑  "IAS- Archana Bhattacharyya"। সংগ্রহের তারিখ ১৫ মার্চ ২০১৪।
2. 1 2 3 4  "INSA - Archana Bhattacharyya"। সংগ্রহের তারিখ ১৫ মার্চ ২০১৪। [*স্থায়ীভাবে অকার্যকর সংযোগ*]
3. 1 2  "Dr A Bhattacharya"। iigm.res.in। ২০১৪-০৩-১৫ তারিখে মূল থেকে আর্কাইভ করা। সংগ্রহের তারিখ ২০১৪-০৩-১৫।
**আসাম কাৰ্বি আংলং আদা** (অসমীয়া: *আসাম কাৰ্বি আংলং আদা*) হচ্ছে অাসামের কার্বি আংলং জেলায় উৎপাদিত মসলাজাতিয় উদ্ভিদ। এটি Zingiberaceae পরিবারের অন্তৰ্গত Zingiber গণের একপ্ৰকারের সপুশ্পক উদ্ভিদ, বৈজ্ঞানিক নাম হচ্ছে *Zingiber officinale* Rosc। আসাম কাৰ্বি আংলং আদার কয়েকটা প্ৰকারভেদ আছে। এর মধ্যে **নদীয়া** এবং **ভোলা** অতি জনপ্ৰিয় প্ৰকার, **আইজল** নামের আরও এক প্ৰকারের আদা ও কাৰ্বি আংলঙের কৃষকেরা চাষ করে।

ভৌগোলিক অবস্থান
---------------

কাৰ্বি আংলং হচ্ছে আসামের আদা উৎপাদন করা অঞ্চলসমূহের ভিতর সবথেকে গুরুত্বপূৰ্ণ অঞ্চল। এই জেলার রিডুং, ওমালফের এবং সিংহাসন পাহারের প্ৰায় পাঁচ সহস্ৰাধিক কৃষকে বছরে চল্লিশ হাজার মেট্ৰিকটন আদা উৎপাদন করে। আদা চাষের অণুকূল সিংহাসন পাহারের জলবায়ু এবং কৃষিভূমিতে অতি উন্নত মানের আদা উৎপাদিত হয়। ২৪°০৩′ উত্তর ৮৯°২৫′ পূর্ব﻿ / ﻿২৪.০৫° উত্তর ৮৯.৪২° পূর্ব﻿ / 24.05; 89.42 এবং ২৮°০০′ উত্তর ৯৬°০০′ পূর্ব﻿ / ﻿২৮.০০° উত্তর ৯৬.০০° পূর্ব﻿ / 28.00; 96.00 ভৌগোলিক স্থানাংকের মধ্যে কাৰ্বি আংলং আদার উৎপাদন হয়।

প্ৰকারভেদ
---------

আসাম কাৰ্বি আংলং আদার কয়েকটা প্ৰকারভেদ আছে। এর মধ্যে নদীয়া এবং ভোলা অতি জনপ্ৰিয় প্ৰকার।

নদীয়া প্ৰকারের আদায় রূপান্তরিত কাণ্ডের মাধ্যমে শক্ত, পাতলা মেটে বর্ণ, তীক্ষ্ণ স্বাদের তথা গণ্ধযুক্ত হয়।

ভৌগোলিক স্বীকৃতি
----------------

২০১৫ সালের ৩১ মাৰ্চ চেন্নাইএ অবস্থিত ভৌগোলিক স্বীকৃতি প্ৰদানকারী প্রধান কাৰ্যালয় থেকে উত্তর-পূর্বের অন্য আঠ টি উৎপাদিত পণ্যের সাথে *আসাম কাৰ্বি আংলং আদা* ভৌগোলিক স্বীকৃতি লাভ করে।

ভৌগোলিক স্বীকৃতি লাভ করা উত্তর-পূর্বের অন্য আঠ টি উৎপাদিত পণ্য হচ্ছে *আসামের তেজপুর লিচু* (আসাম), *খাছী মেণ্ডারিণ* (মেঘালয়), *লারজ কারডামম* (সিকিম), *চরাই চকুয়া জলকীয়া* (মিজোরাম), *কচাই নেমু* (মণিপুর), *কুইন মাটিকঠাল* (ত্রিপুরা), *অরুণাচল কমলা* (অরুণাচল প্রদেশ) এবং *নাগাল্যান্ড গাছ আলু* (নাগাল্যান্ড)।

তথ্যসূত্র
---------

1. ↑  Assam’s pungent ginger, juicy litchi get GI tag
2. ↑  "GI tag boost for 9 Northeast products"। ২৩ জুন ২০১৬ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১৬।